DJEČJI VRTIĆ BILI CVITAK SINJ
A.K.MATASA 8, 21 230 SINJ
KLASA: 601-08/19-01/
Ur.broj: 2175-09-19-02-1
Sinj, 12. travnja 2019.g
Na temelju čl.1a Zakona o predškolskom odgoju i obrazovanju (NN 10/97,107/07 i 94/13) i čl.4 Pravilnika o upisu i  načinu ostvarivanja prednosti pri upisu  djece u predškolske ustanove u vlasništvu Grada Sinja, Dječji vrtić Bili cvitak Sinj, A.K.Matasa 8 ,  objavljuje:
O B  A  V  I  J  E  S  T 
o provođenju postupka upisa djece u programe vrtića i jaslica
Dječjeg vrtića Bili cvitak Sinj
za pedagošku godinu 2019./2020.

I. Upisi se provode za sve jasličke i vrtićke programe Dječjeg vrtića Bili cvitak Sinj (Sinj, Brnaze, Glavice, Turjaci).
Pravo na upis djeteta ostvaruju roditelji koji zajedno s djetetom imaju prebivalište na području grada Sinja. U jasličke programe Vrtića može se upisati dijete koje je do 31.08.2019.g navršilo 1 (jednu) godinu života, u vrtićke programe može se upisati dijete koje je do 31.08.2019.g navršilo 3 (tri) godine života.
II. Zahtjevi za upis djece zaprimaju se od 15.travnja 2019.g (ponedjeljak) do 03.svibnja 2019. (petak) svakim radnim danom u vremenu od 09.00 – 14.00 sati i četvrtkom od 12.00 – 19.00 sati  u tajništvu vrtića na adresi DV Bili cvitak Sinj, Kralja Zvonimira 3, Sinj.
III. Za upis djeteta u vrtić roditelj /staratelj dužan je dostaviti:
a) Osnovna dokumentacija
1. Zahtjev za upis djeteta za 2019./2020. pedagošku godinu
2. Upitnik za roditelje
3. Rodni list ili izvadak iz matice rođenih za dijete - preslika
4. Uvjerenje o prebivalištu MUP-a ili preslike osobnih iskaznica oba roditelja 
5. Potvrda o zaposlenosti roditelja - Potvrdu uzeti na Hrvatskom zavodu za mirovinsko osiguranje
6. Potvrda liječnika o obavljenom sistematskom zdravstvenom pregledu i procijepljenosti predškolskog djeteta prije upisa u vrtić
b) Dokumentacija za ostvarivanje prednosti pri upisu: (prema čl.20.Zakona o predškolskom odgoju i obrazovanju i Pravilniku o upisu i načinu ostvarivanja prednosti pri upisu djece u predškolske ustanove u vlasništvu Grada Sinja) 
1. za dijete žrtava i invalida Domovinskog rata: rješenje o statusu HRVI
2. za dijete iz obitelji s troje ili više djece: preslike rodnih listova za svu djecu
3. za dijete oba zaposlena roditelja:  elektronički zapis o radno-pravnom statusu s HZMO-a za oba roditelja
4. za djecu s teškoćama u razvoju: nalaz i mišljenje liječničkog povjerenstva Centra za socijalnu skrb /Zavoda za vještačenje i profesionalnu rehabilitaciju
5. za djecu samohranih zaposlenih roditelja: potvrda  o zaposlenosti (HZMO) i smrtni list za drugog roditelja, rodni list, potvrda o nestanku 
6. za dijete iz jednoroditeljske obitelji: presuda o razvodu braka ili drugi dokaz da drugi roditelj ne živi u zajedničkom kućanstvu
7. za djecu u udomiteljskim obiteljima: sudska odluka ili rješenje centra za socijalnu skrb o smještaju djeteta u udomiteljsku obitelj
8. za djecu u godini prije polaska u školu: rodni  list
9. za djecu roditelja koji primaju doplatak za djecu: preslika rješenja o priznavanju prava na doplatak
10. za djecu kojoj su oba roditelja redovni studenti: potvrda fakulteta o statusu redovnog studenta 
IV. Rok i mjesto objave rezultata upisa  i način ostvarenja upisa 
[bookmark: _GoBack]Odluke  Komisije za upis   djece objavit će se javno na oglasnim pločama svih  vrtićkih jedinica te na službenoj  web stranici vrtića i to kao zbirne liste  do 10.lipnja 2019. g. zajedno sa popisom djece koja nisu primljena.  Za objavu rezultata upisa djece u programe predškolskog odgoja koristiti će se posebne  Šifrirane lozinke koje će biti dodijeljene svim podnositeljima zahtjeva.
V.Prava sudionika u postupku upisa
Na odluku  Komisije podnositelji zahtjeva imaju pravo žalbe, koju mogu podnijeti Upravnom vijeću Vrtića u roku od 15 dana od objavljivanja rezultata upisa na oglasnoj ploči i web stranici  Vrtića. Žalbe se zaprimaju u tajništvu vrtića DV Bili cvitak, K.Zvonimira 3, Sinj.
Ravnateljica:
v.r.Nediljka Dolić  
